Ain-Ervin Mere
<s>Ain-Ervin Mere, rođen kao Ervin Martson (Vändra, 22. veljače 1903. – Leicester, 5. travnja 1969.), bio je estonski oficir tokom Drugog svjetskog rata.</s><s>Za vrijeme njemačke okupacije Estonije, Mere je bio na čelu estonskog ogranka zloglasnog Sicherheitspolizeia.</s>

<s>Rođen je 1903. godine u Vändri te je bio dobrovoljac tokom Estonskog rata za nezavisnost.</s><s>Tokom 1919. godine je ranjen dok je služio na oklopnom vlaku te je trajno povučen s fronta.</s>

<s>Prema arhivima KGB-a, Mere je 1940. ili 1941. godine unovačen kao agent NKVD-a.</s><s>Njegovi izvještaji o ponovnom naseljavanju Baltičkih Nijemaca i ilegalnim udrugama u Estoniji došli su do Lavrentija Berije.</s><s>Kao nagradu za zasluge, Mere je imenovan ravnateljem posebnog ureda pri estonskoj vojsci.</s><s>Njegovo kodno ime iz ovog perioda bilo je Müller.</s><s>No, u srpnju 1941. godine, Mere se predao njemačkoj vojsci.</s><s>Ubrzo je postavljen na čelo estonskog ogranka Sicherheitspolizeia u sklopu Estonske samouprave te je, u toj ulozi, sudjelovao u provođenju Holokausta u Estoniji.</s>

<s>Dana 5. veljače 1945. godine, u Berlinu je osnovao antikomunističku organizaciju Eesti Vabadusliit, čiji je suosnivač bio njegov kolega iz Waffen-SS jedinica, Harald Riipalu.</s>

<s>U ožujku 1961. godine, Sovjetski je Savez podigao optužnicu protiv estonskog Sicherheitspolizeia, na čijem su čelu bili Mere i, kasnije, Julius Ennok, za ratne zločine protiv estonskih Židova tokom Holokausta; optuženi su za hapšenja i ubojstva, a među žrtvama su posebno navedeni Ralf Gerrets i Jaan Viik.</s><s>Policija je također bila aktivno angažirana i u operacijama protiv Estonaca koji su bili protivnici nacizma.</s><s>Iako je u to doba boravio u Britaniji, Mere je osuđen na smrt in absentia.</s><s>Britanska ga je vlada odbila izručiti, navodeći kako sovjetske vlasti nisu dostavile dovoljno dokaza o njegovoj krivnji, a on je preminuo 1969. godine u Leicesteru.</s>

<s>Reference</s>

<s>Estonski oficiri
Kvislinzi
Članovi SS-a
NKVD
Antikomunisti
Osuđeni za ratne zločine
Osuđeni na smrt</s>

